I gamle dage kom posten helt ind med brevene og fik en kop kaffe som tak. Siden kom e-mail, e-boks og internet til og postbudene har fået færre og færre breve at bringe ud. Post Danmark har derfor søgt nye forretningsområder, og bringer i dag også mad ud til ældre borgere. - Vi skal have andre områder, hvor vi kan få pengene i kassen igen, og der fungerer mad og andrer varer, der skal helt ud til borgeren som en god mulighed, fortæller Bo Klinkby Jacobsen, der er postmester i Aalborg, Onsdag var dagens ret brændende kærlighed og med et smil og en rød postjakke var det Ann-Britt Jacobsen, der bragte ud. - Hej, det er madposten, lød beskeden, når hun bankede på med en pakke, der mættede. - De bliver så glade, fordi det er dagens højdepunkt. Der synes jeg, jeg gør en forskel for dem og de føler, at vi kan andre, mere positive ting end at sætte prisen på porto op, siger hun.

Opsummering:
De nordjyske postbude kan andet end at levere breve og pakker.